Dedikuotas serveris – tai fizinis serveris, kurio visi resursai (CPU, RAM, diskai ir kt.) priklauso vienam klientui. Jame nėra sudiegtos jokios programinės įrangos, iš anksto paruoštų vidinių tinklų, aukšto patikimumo bei atsarginio kopijavimo infrastruktūros. Klientas turi visas „root“ teises, taigi galite serverį pilnai valdyti per iLO sistemą. „RackRay“ užtikrina serveriui tinkamą aplinką, fizinę apsaugą bei saugo sistemas nuo kenkėjiško srauto. O klientui belieka į tik jam skirtą serverį įdiegti norimą operacinę sistemą ir kitą programinę įrangą bei rūpintis tinkamu jos veikimu. Dedikuoto serverio resursais naudojatės tik jūs – t. y. neturite „kaimynų“, kurių projektams taip pat reikėtų tų pačių resursų. Dėl to dedikuotas serveris pasižymi patikimumu ir lengvu pritaikymu pagal poreikius, nes iš tiekėjo pusės nėra jokių apribojimų dėl naudojamos programinės įrangos. Laisvi resursai – rodiklis, kurį paprasta stebėti. Smarkiai išaugus resursų poreikiui, galima rinktis galingesnius komponentus arba turimą serverį pakeisti kitu - galingesniu.